section_heading: Slične inicijative i referendumi u drugim zemljama
paragraph_text: Građansku inicijativu kojoj je cilj ustavno zaštiti brak kao zajednicu muškarca i žene pokrenuli su u Rumunjskoj 25. studenoga 2015. godine. Cilj joj je da se u ustavnom članku 48. amandmanom zamijeni riječ “supružnici” riječima “muškarac i žena”. Izmijenjeni bi članak tad glasio: “Obitelj se zasniva na slobodnom braku između muškarca i žene, njihovoj punoj jednakosti i pravu i dužnosti roditelja da osiguraju odgoj, edukaciju i obrazovanje svoje djece.” Na taj način će se osigurati i ojačati obveza zaštite obitelji, koju prema Općoj deklaraciji o pravima čovjeka (čl. 16.) trebaju štititi i društvo i država kao “prirodnu i temeljnu društvenu jedinicu”.<ref>Uimeobitelji.net Rumunjska: započelo prikupljanje potpisa za ustavnu zaštitu braka muškarca i žene, 1. prosinca 2015., (pristupljeno 2. prosinca 2015.)